**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2009 M. SPALIO 29 D. SPRENDIMO NR. T2-353 „DĖL KLAIPĖDOS MIESTO SAVIVALDYBĖS GYVENAMŲJŲ PATALPŲ NUOMOS MOKESČIOADMINISTRAVIMO TVARKOS APRAŠO PATVIRTINIMO“ IR** **DĖL KLAIPĖDOS MIESTO SAVIVALDYBĖS TARYBOS 2011 M. SPALIO 27 D. SPRENDIMO NR. T2-325** „**DĖL KLAIPĖDOS MIESTO SAVIVALDYBĖS TARYBOS 2009 M. SPALIO 29 D. SPRENDIMO NR. T2-353 „DĖL KLAIPĖDOS MIESTO SAVIVALDYBĖS GYVENAMŲJŲ PATALPŲ NUOMOS MOKESČIO ADMINISTRAVIMO TVARKOS APRAŠO PATVIRTINIMO“ PAKEITIMO“ PRIPAŽINIMO NETEKUSIUS GALIOS**

 **1. Sprendimo projekto esmė, tikslai ir uždaviniai.**

Šiuo sprendimo projektu siekiama įgyvendinti Klaipėdos miesto savivaldybės kontrolės ir audito tarnybos atlikto audito 2020 m. kovo 31 d. ataskaitos Nr. KAT13-(3.4)-54 „Savivaldybės nekilnojamojo turto valdymas“ rekomendacijų įgyvendinimo plano 5.3 punktą - parengti Savivaldybės tarybos sprendimo projektus dėl sprendimų: 2009-10-29 Nr. T2-353 ir 2011-10-27 Nr. T2-325 pripažinimo negaliojančiais.

 **2. Projekto rengimo priežastys ir kuo remiantis parengtas sprendimo projektas**

 Pirmą kartą Savivaldybės gyvenamųjų patalpų nuomos mokesčio administravimo tvarkos aprašas buvo patvirtintas Savivaldybės tarybos 2004 m. birželio 23 d. sprendimu Nr. 1-253. Juo vadovavosi Savivaldybės administracijos padaliniai, vykdę nuo 2004 m. birželio 1 d. įvesto savivaldybės gyvenamųjų patalpų nuomos mokesčio apskaičiavimo, surinkimo ir išieškojimo funkcijas. Vėliau, įsteigus viešąją įstaigą „Klaipėdos butai“, savo veiklą pradėjusią 2007 m. vasario 9 d. ir iš savivaldybės administracijos padalinių perėmusią visas savivaldybės gyvenamųjų patalpų nuomos administravimo funkcijas, 2007 m. rugpjūčio 2 d. sprendimu Nr. T2-363 Tvarkos aprašas buvo keičiamas. Atsižvelgiant į savivaldybių gyvenamųjų patalpų nuomą reglamentuojančių teisės aktų pakeitimus, Tvarkos aprašas buvo keičiamas Klaipėdos miesto savivaldybės tarybos sprendimais: 2009 m. spalio 29 Nr. T2-353 ir 2011-10-27 Nr. T2-325.

Po to, kai 2015 m. sausio 1 d. įsigaliojo naujos redakcijos Paramos būstui įsigyti ar išsinuomoti įstatymas bei Lietuvos Respublikos Vyriausybės 2014 m. gruodžio 23 d. nutarimu Nr. 1487 buvo patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, pakeitusi anksčiau galiojusį Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašą, patvirtintą Lietuvos Respublikos Vyriausybės 2001 m. balandžio 25 d. nutarimu Nr. 472, savivaldybių tarybos neteko teisės nustatyti savivaldybėms nuosavybės teise priklausančių gyvenamųjų patalpų nuomos mokesčio apskaičiavimo tvarkų. Teisės skyriaus specialistų nuomone toks sprendimas, kaip vidaus tvarkomasis dokumentas, turi būti tvirtinamas savivaldybės administracijos direktoriaus.

Klaipėdos miesto savivaldybės administracijos direktoriaus įsakymu tvirtinamas Savivaldybės gyvenamųjų patalpų nuomos administravimo tvarkos aprašas yra parengtas ir bus teikiamas tvirtinti, kai Savivaldybės taryba pritars šiam sprendimo projektui.

**3. Kokių rezultatų laukiama.**

 Bus įvykdyta Klaipėdos miesto savivaldybės kontrolės ir audito tarnybos atlikto audito 2020 m. gegužės 5 d. ataskaitos Nr. KAT16-(4.2)-4 „Savivaldybės nekilnojamojo turto valdymas“ Rekomendacijų įgyvendinimo plano 5.3 punktas.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

 Socialinio būsto skyriaus vedėja Lina Murauskienė